**Бөтенроссия татар төбәк тарихын өйрәнүчеләр җыены**

**РЕЗОЛЮЦИЯСЕ**

Соңгы унъеллыкта төбәк тарихын өйрәнү буенча шактый эш башкарылды. Бу нәшер ителгән күпсанлы татар авыллары тарихында һәм гомумән безнең халык тупланып яшәгән өлкәләрдәге милли тарихны өйрәнүдә чагылыш тапты. Бүгенге көндә Россия Федерациясендә милләттәшләребез яшәгән 4300 дән артык авыллар санала. Бу мәсьәләнең милләтебез өчен зур мәгънәгә ия булуын искә алып, Бөтендөнья татар конгрессы Башкарма комитеты Т**атарстан Фәннәр Академиясенең Ш.Мәрҗани исемендәге Тарих институты белән күптомлы “Татар авыллары тарихы”н әзерләү буенча килешүгә кул куелды. Әлеге масштаблы эш** Т**атарстан Фәннәр Академиясе институтларының һәм төбәк тарихын өйрәнүчеләрнең киң катламы белән үзара килешеп, бергәләп эшләүне таләп итә.**

**“Ватан тарихы” курсында татар халкы турындагы мәгълүматнең тулы булмавын истә тотып, Россия тарихын өйрәнгәндә мәктәпләрдә өстәмә материал булып хезмәт итә алырлык төбәк тарихы буенча махсус серияләрне әзерләү көн тәртибендә тора.**

**Югарыда әйтеп үтелгән тикшеренүләр фәнни-методик яктан нигезләнүне һәм татар халкының региональ тарихына кагылган төбәк хезмәтләрнең үзара килешенеп, координацияләнеп эшләүне таләп итә.**

Бөтенроссия татар төбәк тарихын өйрәнүчеләр форумы биредә күтәрелгән проблемаларны тикшереп, түбәндәге карарга килде:

1. Әлеге Форумны “Гомумтатар төбәк тарихын өйрәнүчеләр җәмгыяте”н оештыруның беренче этабы дип санарга.
2. Россия Федерациясе регионнарының әгъзаларыннан һәм Татарстан Республикасы академик төркемнәреннән торган татар төбәк тарихын өйрәнүчеләрнең 26 кешелек Советы белән килешергә.
3. Татар төбәк тарихын өйрәнүчеләр Советына татар төбәк тарихын өйрәнүчеләрнең җирле оешмаларын барлыкка китерү өчен координацион эш йөкләргә.
4. Рус һәм татар телләрендә квартал саен чыга торган “Туган як” (“Родной край”) төбәк тарихын өйрәнүчеләрнең махсус журналын оештырырга.
5. Форумның төп оештыру документы итеп Т**атарстан Фәннәр Академиясенең Ш.Мәрҗани исемендәге Тарих институты белән эшләнгән** “Гомумтатар төбәк тарихын өйрәнүчеләр җәмгыяте” Нигезләмәсен” һәм “Фәнни-методик әсбабын” расларга.
6. Төбәк тарихын өйрәнүчеләрнең региональ оешмалары барлыкка килгәннән соң, “Гомумтатар төбәк тарихын өйрәнүчеләр җәмгыяте”нең съездын уздырырга.
7. Татарстан Республикасы Академик институтлары белән берлектә күптомлы “Татар **авыллары тарихы”** программасының проектын әзерләүгә керешергә.
8. Татарстан Республикасы һәм Россия Федерациясе регионнарында төбәк тарихын өйрәнүчеләрнең иң яхшы хезмәтләрен билгеләү максатыннан Татарстан Республикасы хөкүмәтенә грантлар бүлеп бирү үтенече белән мөрәҗәгать итергә.
9. Соңгы 10 елда Республикада һәм Россия Федерациясе регионнарында нәшер ителгән татар төбәк тарихын өйрәнүчеләрең китапларын цифрлау (оцифровка) һәм соңрак аларны Интернет челтәренә чыгару тәкъдиме белән Татарстан Республикасы хөкүмәтенә мөрәҗәгать итергә.
10. Татар төбәк тарихын өйрәнүчеләрнең мәгълүмат базасын Бөтендөнья татар конгрессы Башкарма комитеты сайтына урнаштырырга.
11. Татар гаиләләре һәм ырулары тикшеренүләрен популярлаштыру максатыннан киң күләмле эш алып барырга. Аерым алганда, шәҗәрә бәйрәмнәрен әзерләүдә һәм үткәрүдә актив катнашырга.
12. Мәктәп музейларын барлыкка китерү һәм аларның коллекцияләрен тулыландыру эшләрендә даими катнашырга.
13. Нигездә гарәп һәм латин графикасы булган татар язмаларын өйрәнү өчен мөселман дини оешмалар белән берлектә түгәрәкләр һәм якшәмбе мәктәпләре оештырырга.